Brussel, l-10 ta' Mejju, 2004 Moviment ħieles tal-kapital: proċeduri fuq ksur ta' regoli kontra d-Danimarka, l-Awstrija, il-Finlandja u l- Isvezja li jikkonċernaw it-Trattati ta' l-Investiment Bilaterali ma' pajjiżi li mhumiex membri ta' l-UE Il-Kummissjoni Ewropea ddeċidiet li tibgħat talbiet formali għat-tagħrif lid- Danimarka, lill-Awstrija, lill-Finlandja, u lill-Isvezja dwar inkompatibbiltajiet li jista' jkun hemm mat-Trattat tal-KE fit-Trattati ta' l-Investiment Bilaterali li dawn il-pajjiżi kkonkludew ma' pajjiżi mhux membri ta' l-UE qabel ma huma ssieħbu ma' l-Unjoni Ewropea. Il-Kummissjoni hi kkonċernata bil-fatt li t- trattati ta' l-investiment in kwistjoni jistgħu jaffettwaw it-tħaddim tas-setgħat li għandu l-Kunsill tal-Ministri ta' l-UE biex jaddotta l-miżuri fuq il-moviment tal- kapital għal u minn pajjiżi mhux membri ta' l-UE (bis-saħħa ta' l-Artikoli 57.2, 59 u 60 tat-Trattat tal-KE). Sal-punt li l-ftehim internazzjonali li kkonkludew qabel ma ssieħbu m'humiex kompatibbli mat-Trattat, l-Istati Membri huma obbligati (skond l-Artikolu 307 tat-Trattat tal-KE) biex jieħdu l-miżuri kollha neċessarji biex It-talbiet għall- informazzjoni jikkonsistu f'ittri ta'avviż formali, l-ewwel stadju tal-proċeduri tal-ksur tar-regoli taħt l-Artikolu 226 tat-Trattat tal-KE, u huma maħsuba biex isibu iqanqlu djalogu kostruttiv ma' soluzzjonijiet kompatibbli mal-liġi tal-Komunità. l-Istati Membri kkonċernati biex l-inkompatibbiltajiet. jeliminaw dawn It-Trattati ta' l-Investiment Bilaterali in kwistjoni jikkonċedu, partikolarment, drittijiet bla kundizzjoni lil intrapriżi ta' investituri li huma cittadini ta' pajjiżi mhux membri ta' l- UE biex iwettqu liberament trasferimenti internazzjonali. Jipprovdu wkoll garanziji għat-trattament attwali u futur li se jingħata lil dik l-intrapriża. Filwaqt li r-regoli fit-Trattat tal-KE jipprovdu għalliberta' aktar wiesgħa għall-movimenti kapitali u l-pagamenti għal u minn pajjiżi mhux membri ta' l-UE, madankollu jeżisti numru limitat ta' eċċezzjonijiet: • fejn, f'ċirkostanzi eċċezzjonali, movimenti ta' kapital lejn u minn pajjiżi terzi jikkawżaw, jew jheddu li jikkawżaw, diffikultajiet serji għall-operat ta' l-Unjoni Ekonomika u Monetarja, il-kunsill tal-Ministri jista', skond l-Artikolu 59 tat-Trattat tal-KE, jieħu miżuri ta' protezzjoni fir-rigward ta' pajjiżi mhux membri ta' l-UE għall-perjodu li ma jaqbiżx sitt xhur. • L-Artikolu 60 tat-Trattat tal-KE jintitola lill-Kunsill li jieħu miżuri li jirrestrinġu l- movimenti kapitali u l-pagamenti lejn pajjiżi mhux membri ta' l-UE għal raġunijiet relatati mal-politika barranija u ta' sigurtà komuni. Dan l-Artikolu huwa, per eżempju, il-bażi legali għas-sanzjonijiet finanzjarji ta' l-UE kontra diversi pajjiżi, reġimi u gruppi u entitajiet terroristiċi. • L-Artikolu 57.2 tat-Trattat tal-KE jintitola lill-Kunsill, taħt ċertu kundizzjonijiet, li jirrestrinġi ċerti tipi ta' movimenti kapitali, inkluż investiment dirett, lejn u minn (eż. l-UE. Restrizzjonijiet pajjiżi mhux membri kundizzjonijiet l- ownership tal-Komunità f' numru limitat ta' oqsma) li jikkonċernaw it-trattament ta' l-investiment minn pajjiżi mhux membri ta' l- UE f'setturi ekonomiċi speċifiċi jistgħu jkunu bbażati fuq dan l-Artikolu. Ftit minn dawn id-dispożizzjonijiet jeżistu diga' u oħrajn jistgħu jiġu adottati fil-futur. fil-liġi tar-rendiment, kundizzjonijiet dwar tal-Komunità reċiproċi, rekwiżiti ta' Fil-perspettiva tal-Kummissjoni, il-ftehim ta' l-investiment bilaterali in kwistjoni jista' jfixkel l-applikazzjoni tal-miżuri restrittivi ta' l-UE li l-Kunsill iddeċieda fuqhom, jew li jista' jiddeċiedi fuqhom, għaliex ċittadini u kumpaniji tal-pajjiż li mhux membru ta' l- UE li jkun fil-periklu jista' jinvoka d-drittijiet miksuba minn tali ftehim internazzjonali li saru qabel id-dħul fl-UE tal-pajjiż membru kkonċernat. Għaldaqstant, bis-saħħa ta' l-Artikolu 307 tat-Trattat tal-KE, il-liġi tal-Komunità ma tegħlibx awtomatikament ftehim internazzjonali konkluż mill-Istati Membri qabel id- data tas-sħubija tagħhom. Pero', bis-saħħa ta' l-istess Artikolu, l-Istati Membri huma obbligati li jieħdu l-passi kollha neċessarji biex jeliminaw inkompatibbiltajiet li jista' jkun hemm f'xi ftehim internazzjonali preċedenti. Qiegħda wkoll tinġibed l-attenzjoni tad-Danimarka għall-fatt li l-ftehim tagħha ma' l- Indoneżja jikkonċedi trattament mhux diskriminatorju għall-investimenti, filwaqt li ma jipprovdix għall-klawżola ta' l-Organizzazzjonijiet għall-Integrazzjoni Ekonomika Reġjonali ("REIO") li jippermetti li t-trattament preferenzjali jingħata biss lill-imsieħba immedjati fl-UE, bla estensjoni għall-pajjiż involut li mhux membru fl-UE. Għalhekk, id-Danimarka tista' tkun obbligata li tikkonċedi drittijiet, li f'setturi speċifiċi jistgħu jkunu riservati għall-intrapriżi tal-Komunità, għall-investiment minn pajjiż mhux membru ta' l-UE. Dan jista' jirriżulta f'aktar inkompatibbilita' mal-ħtiġijiet speċifiċi tal- liġi tal-Komunità f' numru ta' setturi. Il-Kummissjoni għalhekk titlob għal tagħrif mingħand id-Danimarka, l-Awstrija, l- Isvezja u l-Finlandja dwar miżuri meħuda, bi qbil ma' l-Artikolu 307 tat-Trattat tal-KE, biex jiġu eliminati l-inkompatibbiltajiet kollha li jistgħu jeżistu fid-diversi trattati ta' investiment bilaterali ta' qabel is-sħubija li huma kkonkludew ma' numru ta' pajjiżi li m'humiex membri tal-UE. L-Istati Membri in kwistjoni huma mitluba li jissottomettu l-osservazzjonijiet tagħhom fi żmien xahrejn. Fid-dawl ta' dawn l-osservazzjonijiet, il-Kummissjoni tista' tiddeċiedi li toħrog talbiet formali lill-Istati Membri kkonċernati (fil-forma ta' l-hekk imsejħa 'opinjonijiet irraġunati') biex jibdlu t-trattati ta' investiment bilaterali tagħhom. L-Isfond Ġenerali It-Trattati ta' Investiment Bilaterali (BITs), imfissra f'termini wiesgħa, huma ftehim konkluż bejn żewġ pajjiżi li jipprovdi għall-promozzjoni ta' l-investiment bejn il- partijiet, kif ukoll jagħtu protezzjoni għall-investimenti ta' investituri taż-żewġ pajjiżi (eż. kontra l-esproprjazzjoni jew in-nazzjonalizzazzjoni mingħajr kumpens ġust, jipprovdi għal trasferiment liberu ta' fondi – profitti, drittijiet ta' l-awtur (royalties), kapital, jiggarantixxi kontra l-ksur tad-drittijiet tal-propjeta', jipprojbixxi l-impożizzjoni tar-rekwiżiti tar-rendiment eċċ.). Ħafna mit-trattati jikkonċedu trattament nazzjonali (għalkemm ħafna drabi b'eċċezzjonijiet settorjali speċifiċi) u l-aktar trattament nazzjonali favorevoli (imma kkwalifikat regolarment sal-punt li trattament aħjar jista' jingħata lill-pajjiżi msieħba fil-kuntest ta' arranġamenti għall-integrazzjoni ekonomika reġjonali – l-hekk imsejħa klawżola "REIO"). Se jipprovdu wkoll għall-proċedura li tirrisolvi l-kwistjonijiet bi proċeduri bejn Stat u Stat, liema proċeduri huma ġeneralment akkumpanjati minn proċeduri bejn l- investitur u l-Istat (u għalhekk jipprovdu aċċess għall-investituri individwali għall- arbitraġġ internazzjonali). Investiment huwa ġeneralment definit f'termini wiesgħa ħafna. Netwerk kbir (2181-il ftehim fis-sena 2002) ta' Trattati ta' Investiment Bilaterali minn dawn jeżisti mad-dinja kollha.
Extracted from Moviment__ieles_tal-kapital__pro_eduri_fuq_ksur_ta__regoli_kontra_d-Danimarka__l-Awstrija__il-Finlandja_u_l-Isvezja_li_jikkon_ernaw_it-Trattati_ta__l-Investiment_Bilaterali_ma__pajji_i_li_mhumiex_membri_ta__l-UE.pdf